**NÁRODNÁ RADA SLOVENSKEJ REPUBLIKY**

**VI. volebné obdobie**

**Návrh**

**zákona**

**z …..… 2015,**

**ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení záko- na č. 109/2005 Z. z., zákona č. 310/2005 Z. z., zákona č. 548/2007 Z. z., zákona č. 284/2008 Z. z., zákona č. 435/2008 Z. z., zákona č. 8/2009 Z. z., zákona č. 307/2009 Z. z., zákona č. 136/2010 Z. z., zákona č. 144/2010 Z. z. a zákona č. 519/2011 Z. z., zákona č. 73/2012 Z. z., zákona č. 345/2012 Z. z., zákona č. 356/2012 Z. z., zákona č. 180/2013 Z. z., zákona č. 388/2013 Z. z., zákona č. 79/2015 Z. z., a zákona č. ..../2015 sa mení a dopĺňa takto:

Za §2 písm. au) sa vkladá písm. av) a písm. ax) ktoré znejú:

“av) počítadlom prejdenej vzdialenosti motorového vozidla je technický prístroj odometer, ktorý je zabudovaný v palubnej doske motorového vozidla,“

„ax) neoprávnená manipulácia je každý neoprávnený zásah do odometra, ktorý vykonáva neoprávnený subjekt a ktorý je zakázaný podľa § 23b ods. 1 písm. a) a písm. b) tohto zákona.“

Nadpis pod § 22 znie „Zvláštne výstražné svietidlá a zvláštne výstražné znamenia“

Za § 23a sa vkladá § 23b, ktorý znie:

§ 23b

Je zakázané

úmyselne a neoprávnene manipulovať s počítadlom prejdenej vzdialenosti cestného motorového vozidla,

vyhotoviť, zaobstarať alebo dať inej osobe zariadenie alebo softvérové zariadenie umožňujúce neoprávnené manipulovanie počítadla prejdenej vzdialenosti cestného motorového vozidla,

predávať kupovať alebo inak neoprávnene manipulovať s dokladmi vydávanými podľa tohto zákona.

Je zakázané uvádzať na trh, sprístupniť na trh alebo ponúkať

služby, ktoré sú zakázané podľa odseku 1,

technické prostriedky a zariadenia určené do vozidiel, ktoré umožňujú odhalenie alebo ovplyvňovanie funkcií technických prostriedkov používaných pri plnení úloh na úseku výkonu dohľadu nad bezpečnosťou a plynulosťou cestnej premávky,

zvláštne výstražné svietidlá modrej, červenej alebo kombinácii červenej a modrej farby alebo zvláštne výstražné znamenia iným osobám ako tým, ktoré môžu tieto zariadenia podľa osobitného predpisu13ba) používať.

Poznámka pod čiarou k odkazu 13ba) znie:

*„13ba)* § 40 ods. 2 a 3 zákona č. 8/2009 Z. z. v znení neskorších predpisov.

V § 40 odsek 1 sa dopĺňa písm. m), ktoré znie:

“m) zaznamenať do informačného systému v prípade, ak zistí, že na vozidle už prihlásenom v evidencii vozidiel došlo k neoprávnenej manipulácii s odometrom,

Za § 107 sa vkladá nový § 107b, ktorý znie:

„§ 107b

Dohľad nad trhom na účely tohto zákona je aj kontrola dodržiavania zákazov ustanovených v § 23b ods. 2.

Pokutu od 5000 eur do 50 000 eur uloží Slovenská obchodná inšpekcia tomu, kto poruší ochranné opatrenia ustanovené v § 23b.

Pri určení výšky pokuty sa prihliada najmä na závažnosť, spôsob, čas trvania
a následky protiprávneho konania.

Pokutu možno uložiť do dvoch rokov odo dňa, keď sa Slovenská obchodná inšpekcia dozvedela o porušení povinnosti, najneskôr však do piatich rokov odo dňa porušenia povinnosti.

Pokuta je splatná do 15 dní odo dňa nadobudnutia právoplatnosti rozhodnutia o uložení pokuty. Pokuta je príjmom štátneho rozpočtu.“.

Čl. II

Zákon č. 147/2001 Z. z. o reklame a o zmene a doplnení niektorých zákonov v znení zákona č. 23/2002 Z. z., zákona č. 525/2005 Z. z., zákona č. 282/2006 Z. z., zákona č. 342/2006 Z. z., zákona č. 102/2007 Z. z., zákona č. 648/2007 Z. z., zákona č. 402/2009 Z. z., zákona č. 182/2011 Z. z., zákona č. 362/2011 Z. z., zákona č. 313/2012 Z. z., 459/2012 Z. z., zákona č. 102/2014 Z. z., zákona č. 199/2014 Z. z. a zákona č. 373/2014 Z. z. sa mení a dopĺňa takto:

V § 3 sa za odsek 5 vkladá odsek 6, ktorý znie:

„(6) Reklama nesmie prezentovať informácie výrobkov alebo služieb, ktoré sú zakázané osobitnými predpismi.9b“

Poznámka pod čiarou k odkazu 9b znie:

„9b“ Napríklad § 23b zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení zákona č. ..../2015 Z. z. „

V § 11 ods. 3 písm. c) sa slová „ods. 3 až 5“ sa nahrádzajú slovami „ods. 3 až 6“.

Čl. III

Tento zákon nadobúda účinnosť 1. marca 2016.